Lav et referat af nedenstående tekst:

Tekst:
14-årige Oliver Højvang Jensen er i færd med at lære at bruge en skærebrænder, da TV2 Nords reporter møder ham. Han har i et år været en del af den mere praktiske folkeskoleklasse kaldet EUD 8/9 - Jeg synes, at den normale folkeskole, den blev for kedelig, konstaterer han og uddyber: - Jeg synes ikke, at det, man lærte, rettede sig efter, hvad jeg ville. Det var meget rettet imod dem, der gerne ville gymnasiet, pointerer Oliver Højvang Jensen. Han har egentlig altid vidst, at han ville være landmand. Derfor var den traditionelle folkeskole i mange år et sted, han helst ville væk fra. - Jeg gad ikke i skole og blev bare derhjemme, for det var meget lange dage, i forhold til at jeg ikke gad, påpeger han. Rammer plet med uddannelsen På EUD 8/9 har eleverne de grundlæggende fag som dansk, engelsk, matematik ogfysik/kemi. Men derudover er to hele dage om ugen sat af til praktiske fag på erhvervsskolen i Aars. - Mange af de her fag som sløjd og hjemkundskab, det er blevet fyldt op med teori. Det har vi frataget dem igen, og så puttet noget mere praktisk ind i det igen. Og det er rigtig godt til de unge mennesker, Ina Holst Hansen, der er viceskoleleder på Hornum Skole. Forsøgsordningen har været så stor en succes, at ventelisten til klassen på Hornum Skole er blevet lang - Der er rigtig mange, der lærer visuelt. De lærer med hænderne i stedet for at læse om det. Og der rammer vi altså plet med rigtig mange, konstaterer viceskolelederen. Vesthimmerlands Kommune har derfor valgt at forlænge den erhvervsrettede forsøgsordning med yderligere tre år. Men måske kan løsningen i fremtiden blive permanent - På sigt så kan det udbygges. Måske til flere skoler eller måske, hvor man starter lidt tidligere. Det har vi talt om i udvalget, anerkender Inger Nielsen (V), der er formand for Børne- og Familieudvalget i Vesthimmerlands Kommune. Se hele indslaget herunder: Det hele værd Oliver Højvang Jensen kører nu dagligt den lange tur i bus mellem Randers og Hornum. - Jeg kommer i skole hver dag, selvom jeg har så langt, påpeger han. Og det er, ifølge ham selv, det hele værd. - Der var ikke nogen i min gamle klasse, der ville det samme som mig. Her er der jo mange. Det er fedt at dele interesser med nogen.

Referat:
Forsøgsordningen har været så stor en succes, at ventelisten til klassen på Hornum Skole er blevet lang.